הרב א. קניגסברג שאלות לחזרה במסכת פסחים (קטז.-קיח., קיט:-קכא:) אייר תשפ"א

1. בהגדה של פסח מובא הסיפור של חמשה החכמים שהיו מספרים ביציאת מצרים כל ליל הסדר, וא' מהם היה ר"א בן עזריה. מה קשה על זה? ותן ג' תשובות בדבר שהביאו המשכנות יעקב והעמק ברכה. כיצד אפשר ליישב קושיא זו באופן ד' עפ"י המשך חכמה? ובאר דבריו לפי המהר"ל.

[משכנות יעקב (או"ח סי' קלט), עמק ברכה (סדר ליל פסח, אות ג'), משך חכמה פר' בא, מהר"ל גבורות ה']

2. למה אין מברכין על סיפור יציאת מצרים – לפי המאירי, שבלי הלקט, רבינו פרץ, הרשב"א, ומהר"ל?

[מאירי ברכות (יב:), שבלי הלקט (סי' ריח), אבודרהם בשם רבינו פרץ ורשב"א, מהר"ל]

3. ר"ג היה אומר כל שלא אמר פסח מצה ומרור לא יצא ידי חובתו? מה פירוש "לא יצא" – לפי הר"ן? איזה ראיה הביא לדבריו? האם זהו דין דאורייתא או דין דרבנן – לפי הר"ן? מה ישיבו התוס' בסוכה (ג.) לראית הר"ן? היכן מצינו בדברי רבינו יונה שהוא מסכים לשיטת התוס'?

[ר"ן (כה: ברי"ף), משנה סוכה (כח.), תוס' (ג. ד"ה דאמר), רבינו יונה ברכות (א. ברי"ף)]

4. ר"ג אומר כל שלא אמר פסח ומצה ומרור לא יצא ידי חובתו. איזה מצוה לא יצא – לפי המאירי, לפי הרמב"ן, ולפי הרמב"ם? ותן ג' נפקא מינה בין השיטות.

[מאירי (קטז.), רמב"ן מלחמות ה' ברכות (ב: ברי"ף), רמב"ם הל' חו"מ (פ"ז ה"ה)]

5. מהו המקור לדינו של ר"ג – לפי התוס', לפי רש"י, ולפי רבינו חננאל? לפי כל א' מהמקורות, איזה מצוה לא יצא אם לא אמר פסח מצה ומרור? מה קשה על דברי הרמב"ם בזה? כיצד אפשר ליישב דבריו?

[תוס' (קטז. ד"ה ואמרתם), רש"י פר' בא (יג, ח), ר"ח (קטו:), רמב"ם הל' חו"מ (פ"ח ה"ד)]

6. מהו החילוק בין מצות זכירת יציאת מצרים ומצות סיפור יציאת מצרים – לפי בן זומא, לפי הפמ"ג, לפי הגרי"ז, ולפי המנחת חינוך?

[פמ"ג פתיחה להל' ק"ש, מנחת חינוך (מצוה כ"א), עמק ברכה (הגדה אות א')]

7. מבואר בגמ' (קטז:) דרב אחא בר יעקב סבר דסומא פטור מלומר הגדה מגזירת הכתוב. מה דייק המרדכי במגילה מדברי הגמ' כאן? כיצד דחה המרדכי את הדיוק? לפי מסקנת המרדכי, מה היא שיטת ר' יהודה בענין חיוב הסומא במצוות? מה הקשה הטורי אבן על הבנה זו? ומה תירץ על זה הטורי אבן?

[מרדכי מגילה (סי' תשצח), תוס' ב"ק (פז. ד"ה וכן), טורי אבן מגילה (כד.)]

8. הקשו בגמ' דהיאך רב יוסף ורב ששת קראו ההגדה לבני ביתם, הרי היו סומין. מה תירצו על זה בגמ'? וקשה דמה מועיל תירוץ זה, אם סומא פטור מהגדה היאך מוציא אחרים ידי חובתן? תן ב' דרכים שכתבו התוס' בר"ה בביאור דברי הגמ'. מי צריך לפרש כדיעה הב' בתוס'? באר.

[גמ' (קטז:), תוס' ר"ה (לג. ד"ה הא), מרדכי מגילה (סי' תשצח)]

9. מה הקשו התוס' במגילה (יט:) על דברי הגמ' בסוגיין לגבי סומא בהגדה? ומה תירצו על זה? כיצד ביאר הג"ר אלחנן בדבריהם? מה תירצו התוס' במגילה (כד.), והתוס' בב"ק (פז.) לקושית התוס'? למה לא קשה קושית התוס' לפי הרמב"ן בגדר מצות חינוך?

[תוס' מגילה (יט: ד"ה ורבי, כד. ד"ה מי) וב"ק (פז. ד"ה וכן), ר"ן מגילה (ו: ברי"ף) בשם הרמב"ן]

10. האם מברכין על ההלל בליל הסדר – לפי הריב"א, ולפי הרב צמח גאון? מהו טעמו של הרב צמח גאון? מה הקשו עליו הגאונים? מה תירץ על זה הרמב"ן בשם אחרים? מה הקשה עליהם הרמב"ן? ומה תירץ על זה הר"ן? תן ראיה ליסוד הר"ן.

[רמב"ן (קיז:), ר"ן (כו: ברי"ף), ב"י (או"ח סי' קי ס"ו) בשם רבינו יונה]

11. למה אין מברכין על הלל בליל הסדר – לפי רב האי גאון? כיצד ביאר הגרי"ד בדבריו? וכיצד ביאר המשנת יעבץ? תן ג' הלכות בנוגע להלל בליל הסדר שאפשר לבאר לפי שיטת רב האי גאון.

[ר"ן (כו: ברי"ף), הגרי"ד, תוס' סוטה (לב.) ומהר"ל, משנ"ב (סי' תעג ס"ק עא), חתם סופר (או"ח סי' נא), תוס' מגילה (כא.)]

12. מבואר במשנה (קיט:) דאין מפטירין אחר הפסח אפיקומן. במה נחלקו רב ושמואל בביאור דין זה? מה פירוש המלה "אפיקומן" לפי כל א' מהן?

[משנה וגמ' (קיט:) ורשב"ם שם]

13. לפי רב, האם בזמן הזה מפטירין אחר מצה אפיקומן או לא? תן שיטת התוס' בזה. איזה ראיה הביאו מדברי הגמ' (קיט:)? כיצד אפשר לדחות ראיה זו? מה היא שיטת הרשב"ם בזה? איזה ראיה הביא הרשב"ם מדברי הגמ' (קכ:)? כיצד דחו התוס' ראיה זו?

[גמ' (קיט:, קכ:), תוס' (קיט: ד"ה אמר), רשב"ם (קכ. ד"ה ישנו)]

14. לפי שמואל, למה אין מפטירין אחר הפסח אפיקומן? תן ב' הפירושים של הרשב"ם בזה. כיצד יש לבאר דברי הרשב"ם לפירוש הראשון – לפי בעל המאור, ולפי הר"ן? ותן נפקא מינה ביניהם. כיצד ביאר החזון איש בדברי הרשב"ם לפירוש הראשון?

[רשב"ם (קיט: ד"ה כגון), בעל המאור (כו: ברי"ף), ר"ן (כז. ברי"ף)]

15. מה הקשה הר"ן לפירוש השני של הרשב"ם? ומה תירץ על זה הרמב"ן? מהו פירוש הירושלמי בהא דאין מפטירין אחר הפסח אפיקומן? האם הדין דאין מפטירין וכו' נאמר אף במצה – לפירוש הירושלמי? תן דברי התוס' בזה. וכיצד אפשר לדחות דבריהם – לפי הרמב"ן, ולפי הכל בו בשם תלמיד רש"י?

[ר"ן (כז. ברי"ף) ורמב"ן (כו: ברי"ף), תוס' (קכ. ד"ה מפטירין), כל בו (סי' נ)]

16. מה הדין אם בשוגג אכל עוד מאכלים לאחר מצת האפיקומן, האם צריך לאכול עוד כזית לאפיקומן? למה? מה הדין אם כבר בירך ברכת המזון ובורא פרי הגפן על כוס שלישי?

[שו"ע (סי' תעז ס"ב) ומג"א שם, שו"ע (סי' תעח ס"א) וחק יעקב שם (ס"ק א) ומשנ"ב שם (ס"ק א)]

17. האם מותר לשתות לאחר אכילת אפיקומן – לפי רב יוסף טוב עלם, הרשב"ם, והרי"ף? באר במה נחלקו הרשב"ם והרי"ף – לפי התוס'? מה אסור לשתות לאחר אכילת אפיקומן – לפי המהר"י ווייל, הר"ן, והרא"ש? ולמה?

[תוס' (קיז: ד"ה רביעי), רא"ש (סי' לג), ר"ן (כז. ברי"ף), דרכי משה (סי' תפא אות ב') ומ"ב שם (ס"ק א)]

18. האם יש כוס חמישי – לפי הרשב"ם, הרי"ף, ורב יוסף טוב עלם? מה היא שיטת הרמב"ם בזה – לפי הג"ר בנימין פאלער? איזה ג' קושיות אפשר ליישב לפי סברתו?

[תוס' ורא"ש שם, רמב"ם הל' חו"מ (פ"ז ה"ח, פ"ח ה"י), בעל המאור (כו: ברי"ף), הרוקח (סי' רפג)]

19. מה הציע האבני נזר לעשות אם עוד מעט יגיע חצות ועדיין לא אכל סעודתו? מה חידש האבני נזר בהא דאין מפטירין אחר מצה אפיקומן? האם הראשונים מסכימים לחידוש זה? באר לפי הרשב"ם, בעל המאור, הרמב"ם, הר"ן, ותלמיד רש"י.

[אבני נזר (או"ח סי' שפא אות ה'), רשב"ם (קיט:), בעה"מ (כו: ברי"ף), ר"ן (כז. ברי"ף), רמב"ם הל' חו"מ (פ"ח ה"ט), כל בו (סי' נ)]

20. האבני נזר סובר שאפשר לקיים מצות אכילת אפיקומן על התנאי. מה קשה על זה לפי מה שפסק השו"ע לגבי מי שאנסוהו לאכול מצה? תן ב' דרכים ליישב קושיא זו. מה קשה על דברי האבני נזר מהגמ' בכתובות (עד.)? מה תירץ על זה המשכנות יעקב עפ"י התוס' שם?

[שו"ע (סי' תעה ס"ד) ומשנ"ב שם (ס"ק לד, לו), תוס' רי"ד קידושין (מג.), תוס' כתובות (עד. ד"ה תנאי)]

21. מה חידש הגר"א במצות אכילת מצה? איזה ראיה הביא הגר"א לשיטתו? כיצד אפשר לדחות הראיה? תן עוד ב' ראיות לשיטת הגר"א מדברי הראשונים.

[מעשה רב (אות קפ"ה), תוס' מו"ק (יט.) ומנחות (לו.), חזקוני פר' בא (יב, טו), בעל המאור (כו: ברי"ף)]

22. תנן במשנה (קכא.) – לפי הגירסא בספרים שלנו – "בירך ברכת הפסח פטר את של זבח בירך על הזבח לא פטר את של פסח דברי רבי ישמעאל." באיזה ברכה מיירי מתניתין – לפי התוספתא שהביא הרשב"ם? וקשה דאמאי מברך על הפסח לפני הזבח? מה תירצו על זה רבינו מנוח, ומהר"ם חלאוה? כיצד רצה המראה כהן לבאר דברי המשנה – לולא פירוש התוספתא?

[רשב"ם (קכא.), רבינו מנוח הל' חו"מ (פ"ח ה"ז), מהר"ם חלאוה (קיט:), מראה כהן (קכא.)]

23. הרשב"ם גרס בירך על הזבח לא פטר את של פסח בירך על הפסח פטר את של זבח. מה הוכיח האור זרוע מהסיפא של המשנה לפי גירסא זו? מה סובר הרמב"ם בזה? כיצד ביאר הגרי"ד בסברת הרמב"ם? איזה ראיה הביא לכך מלשון הרמב"ם? כיצד אפשר לבאר שיטת האור זרוע?

[אור זרוע הל' ק"ש (ח"א סי' כה), רמב"ם הל' ברכות (פי"א ה"ו-ז, פ"א ה"ב-ג), הגרי"ד]

24. במה נחלקו ר' ישמעאל ור' עקיבא בענין ברכת הפסח וברכת הזבח? כיצד ביארו המחלוקת בבבלי? כיצד ביארו המחלוקת בירושלמי? מה היא שיטת הרמב"ם בזה? באר. האם הטור מסכים לשיטת הרמב"ם בזה? מה הקשה הרב שכטר על דברי הטור?

[גמ' (קכא.), ירושלמי שם, רמב"ם הל חו"מ (פ"ח ה"ז) ולח"מ שם, טור (סי' תעה ס"א), ארץ הצבי (סי' ג)]

25. נסתפקו בגמ' (קכא:) לגבי מי מברך שהחיינו על פדיון הבן. מה הקשר בין ספק זה לדברי הגמ' לפני כן – לפי הרשב"ם, ולפי הרש"ש? למה אמרו פשיטא דאבי הבן מברך על פדיון הבן – לפי הצל"ח? (2)

[גמ' (קכא:) ורשב"ם ורש"ש שם, צל"ח שם]

26. האם מצות ספירת העומר בזמן הזה היא מה"ת או מדרבנן – לפי התוס', ולפי הרמב"ם? באר במה נחלקו? האם נשים חייבות במצות ספירת העומר? ולמה? כיצד ביאר המהר"ם חלאוה את שיטת הרמב"ן בזה? ותן ראית הטורי אבן לסברת המהר"ם חלאוה.

[רא"ש (סי' מ), רמב"ם הל' תמידין ומוספין (פ"ז הכ"ב, כ"ד) והל' בית הבחירה (פ"ו הט"ו), רמב"ן קידושין (לג:), שו"ת מהר"ם חלאוה סוף ב"ק, טורי אבן מגילה (כ.)]

27. האם יכול לספור ספירת העומר בבין השמשות? למה? אם התחיל לאכול לאחר שכבר הגיע הזמן לספור ספה"ע, האם צריך להפסיק מיד ולספור? למה?

[שו"ע (סי' תפט ס"ב) ומשנ"ב שם (ס"ק יד) ושעה"צ שם, רמ"א שם (ס"ד) ומשנ"ב שם]

28. מה הדין אם שכח ולא ספר יום אחד – לפי בה"ג, ולפי הרא"ש? באר במה נחלקו – לפי החינוך\והפמ"ג, ולפי הגרי"ד. תן ה' נפקא מינה בין ב' הדרכים בביאור שיטת בה"ג.

[רא"ש (סי' מא), תוס' מגילה (כ:), ספר החינוך (מצוה ש"ו) ומנ"ח שם, פמ"ג (סי' תפט א"א ס"ק יג), שערי תשובה שם (ס"ק ד), בה"ל שם (ס"ח ד"ה בלא), שו"ע שם (ס"ג) ומשנ"ב ובה"ל שם]

29. למה אין מברכין שהחיינו על מצות ספירת העומר – לפי בעל המאור, הר"ן, המאירי, והלבוש?

[בעה"מ (כח. ברי"ף), ר"ן סוכה (כב: ברי"ף), מאירי פסחים (ז:), לבוש (סי' תפט)

30. למה אין מונין ספיקא דיומא בספירת העומר – לפי בעל המאור, ולפי הדבר אברהם? איזה שיטות אחרות אפשר לבאר לפי יסוד הדבר אברהם?

[בעה"מ שם, דבר אברהם (ח"א סי' לד), מג"א (סי' תפט ס"ק ב) ושערי תשובה שם, ט"ז שם (ס"ק ח)]